text: Kørte galt uden kørekort
  14 november 2010 kl. 15.44
  Tre unge mænd - alle under 18 år - kørte i nat galt i nærheden af Emmerske lidt uden for Tønder. Chaufføren var kun 17 år gammel, og havde derfor heller ikke noget kørekort.
  Syd- og Sønderjyllands Politi vurderer, at chaufføren sansdsynligvis mistede kontrollen over bilen, fordi han kørte for stærkt. 
  Han er nu indlagt på sygehuset i Flensborg med alvorlige kvæstelser.  
  Politiet har her til aften ikke fået nye oplysninger fra Flensborg om den 17-åriges tilstand.
  Det er uklart, hvordan de unge mænd har fået fat i bilen. Umiddelbart er der intet, der tyder på, at den er stjålet.
  